
 讻讜讜转讬讛 讚专讘 驻驻讬 诪住转讘专讗. 诪讛讻讗 诪砖诪注 讚讛诇讻讛 讻专' 讬讛讜砖注 讘谉 诇讜讬 诇讙讘讬 讚专' 讬讜讞谞谉 诪讚诪讬讬转讬 专讗讬讛 讚讛诇讻讛 讻专讘 驻驻讬 诪砖讜诐 讚专讘讬 讬讛讜砖注 讘谉 诇讜讬 拽讗讬 讻讜讜转讬讛 讗注''讙 讚专讘讬 讬讜讞谞谉 驻诇讬讙 注诇讬讛: 讗讘诇 讛转谞讜 讝' 讟讜讘讬 讛注讬专 讘诪注诪讚 讻讜'. 拽砖讛 讚讻讬讜谉 砖讛转谞讜 讝' 讟讜讘讬 讛注讬专 讘诪注诪讚 讗谞砖讬 讛注讬专 诇诪讛 诇讬 诇讛讜转讬专讜 讜讗诪讗讬 谞拽讟讬讛 讜讛讗 讗驻讬' 讘讻诇 讛讚诪讬诐 讬讻讜诇讬谉 讛谉 诇注砖讜转 诪讛 砖讬专爪讜 讻讚讗诪专 诇注讬诇 讗驻讬诇讜 诇诪讬砖转讬 讘讬讛 砖讬讻专讗 讜驻专砖''讬 诇拽谞讜转 诪谉 讛讚诪讬诐 砖讻专 诇砖转讜转 讜讬砖 诇讜诪专 讚谞拽讟 讜讛讜转讬专讜 诇讗砖诪讜注讬谞谉 讚讗祝 讘诪讜转专 讘注讬 转谞讗讬 讚住诇拽讗 讚注转讱 讚讗诐 拽谞讜 诪谉 讛讚诪讬诐 讚讘专 拽讚讜砖讛 讜讛讜转讬专讜 讚诪讜转专 诇注砖讜转 诪谉 讛诪讜转专 讻诇 诪讛 砖讬专爪讜 讗驻讬诇讜 讘诇讗 转谞讗讬 拽诪''诇 讚诇讗: 

专讘讬谞讜 讞谞谞讗诇

讻转讬讘 讜讗转 讘讬转 讙讚讜诇 砖专祝 讘讗砖.



专讬讘"诇 讗诪专 讘讬转 讛诪讚专砖 讛讜讗 诪拽讜诐 砖诪讙讚诇讬谉 讘讜 转讜专讛 讻讚讻转讬讘 讬讙讚讬诇 转讜专讛 讜讬讗讚讬专. 讜专' 讬讜讞谞谉 讗诪专 讘讬转 讛讻谞住转 诪拽讜诐 砖诪讙讚诇讬谉 讘讜 转驻诇讛:



驻讬住拽讗 讗讘诇 (诪拽讜诐) 讗诐 诪讻专讜 转讜专讛 诇讗 讬拽讞讜 住驻专讬诐 讗讬讘注讬讗 诇讛讜 诪讛讜 诇诪讻讜专 住"转 讬砖谉 讜诇讬拽讞 讘讚诪讬讜 讞讚砖.



讜讚讬讬拽讬谞谉 诪诪转谞讬转讬谉 讚拽转谞讬 讗诐 诪讻专讜 转讜专讛 诇讗 讬拽讞讜 住驻专讬诐 讛讗 转讜专讛 讚讬注讘讚 砖专讬.



讜诪讬讘注讬讗 诇谉 诇讻转讞讬诇讛 诪讗讬 讜讗转讬谞谉 诇诪讬驻砖讟讛 诪讛讗 讚转谞讬讗 讙讜诇诇讬谉 住"转 讘诪讟驻讞讜转 讞讜诪砖讬谉. 讜讞讜诪砖讬谉 讘诪讟驻讞讜转 谞讘讬讗讬诐 讜讻转讜讘讬诐 讻讜' 讜讗住讬拽谞讗 诇讬讻讗 诇诪砖诪注 诪讬谞讛.



转"砖 诪谞讬讞讬谉 转讜专讛 注"讙 转讜专讛. 讜转讜专讛 注"讙 讞讜诪砖讬谉 讻讜' 讜讚讞讬谞谉 砖讗谞讬 讛谞讞讛 讚诇讗 讗驻砖专 讻诪讛 讚诇讗 讗驻砖专 诇诪讻专讻讬讛 讜诇讗 诇讬转讘 讚驻讗 讗讞讘专讬讛 讗诇讗 讻砖诐 砖讻讜专讻讬谉 讚驻讗 讗讞讘专讬讛 讻讱 诪谞讬讞讬谉 转讜专讛 注"讙 转讜专讛. 转"砖 诪讛讗 讗讬谉 诪讜讻专讬谉 住"转 讗驻讬诇讜 讬砖谉 诇讬拽讞 讘讜 讞讚砖.



讜讚讞讬谞谉 讛转诐 诪砖讜诐 驻砖讬注讛 砖诪讗 讬诪讻专 讛讬砖谉 讜诇讗 讬讝讚诪谉 诇讜 诇拽谞讜转 讞讚砖. 讻讬 拽讗 诪讬讘注讬讗 诇谉 讚诪谞讞 住"转 诇讬诪讻专 诪讛讜 诇诪讻讜专 讬砖谉 讜诇拽谞讜转 诪讬讚 讝讛 讛讞讚砖.



转"砖 讗讬谉 诪讜讻专讬谉 住"转 讗诇讗 诇诇诪讜讚 转讜专讛 讜诇讬砖讗 讗砖讛 砖"诪 转讜专讛 讘转讜专讛 砖专讬.



讜讚讞讬谞谉 砖讗谞讬 转诇诪讜讚 转讜专讛 讚讗诪专 诪专 讙讚讜诇 转诇诪讜讚 砖讛转诇诪讜讚 诪讘讬讗 诇讬讚讬 诪注砖讛 讜诇讗 讗讬驻砖讬讟 讘讛讚讬讗 讛诇讻讱 讗讬谉 诪讜讻专讬谉 住"转 诇讻转讞诇讛.



转"专 诇讗 讬诪讻讜专 讗讚诐 住"转 讗注"驻 砖讗讬谉 爪专讬讱 诇讜 讬转专 注诇 讻谉 讗专砖讘"讙 讗驻讬诇讜 讗讬谉 诇讜 诪讛 讬讗讻诇 讜诪讻专 住"转 讗讜 讘转讜 讗讬谞讜 专讜讗讛 住讬诪谉 讘专讻讛 诇注讜诇诐:



驻讬住拽讗 诪讻专讜 讘讬转 讛讻谞住转 诇讗 讬拽讞讜 专讞讜讘 讜讻谉 讘诪讜转专讬讛谉. 讗诪专 专讘讗 诇讗 砖谞讜 砖讗诐 诪讻专讜 专讞讜讘 讬拽讞讜 讘讚诪讬诐 讘讬转 讛讻谞住转 讜讻谉 讘诪讜转专讬讛谉. 讻诇讜诪专 讗诐 诪讻专讜 专讞讜讘 讜拽谞讜 讻谞住转 讜谞砖讗专讜 诪谉 讛讚诪讬诐 诇讗 讬拽谞讜 讗诇讗 讻谞住转. 讜讻谉 讻诇 讛砖谞讜讬诐 讘诪砖谞转谞讜 诇讗 砖谞讜 讗诇讗 讗诐 诪讻专讜 讜讛讜转讬专讜 讗讘诇 讗诐 讙讘讜 诪注讜转 诇拽谞讜转 讘讬转 讛讻谞住转 讜拽谞讜 讘讬转 讛讻谞住转 讜讛讜转讬专讜 诪谉 讛诪注讜转 诪讜转专 诇讛谉 诇拽谞讜转 诪讛 砖专讜爪讛. 拽转谞讬 诪讬讛讗 讗诐 诪讻专讜 专讞讜讘 诇讗 讬拽讞讜 讗诇讗 讘讬转 讛讻谞住转 讻讜' 讜诪讜转讘讬谞谉 注诇讬讛 诪讛讗 讘讚"讗 砖诇讗 讛转谞讜. 讜讗讜拽讬诪谞讛 讛讻讬 讘讚"讗 砖诇讗 讛转谞讜 讘砖注讛 砖诪讻专讜 讗讘诇 讗诐 讛转谞讜 诪注讬拽专讗. 讻诇讜诪专 讘砖注讛 砖诪讻专讜 讝' 讟讜讘讬 讛注讬专 讘诪注诪讚 讗谞砖讬 讛注讬专 讗驻讬诇讜 诇讚讜讻住住讬讗 砖讛讜讗 驻专砖讗 讚诪转讗 砖专讬. 讗"专 讬讜讞谞谉 讘谞讬 讛注讬专 砖讛诇讻讜 诇注讬专 讗讞专转 讜驻住拽讜 注诇讬讛谉 爪讚拽讛 谞讜转谞讬谉 讜讻砖讘讗讬谉 诪讘讬讗讬谉 讗讜转讛 注诪讛谉 讜诪驻专谞住讬谉 讘讛 注谞讬讬 注讬专诐.



讗讘诇 讬讞讬讚 砖讛诇讱 诇注讬专 讗讞专转 讜驻住拽讜 注诇讬讜 爪讚拽讛 转谞转谉 诇注谞讬讬 讗讜转讛 讛注讬专.



专讘 讛讜谞讗 讙讝专 转注谞讬转讗 注讜诇 诇讙讘讬讛 专讘 讛讜谞讗 讘专 讞谞讬诇讗讬 讜讻诇 讘谞讬 诪讗转讬讛 专诪讜 注诇讬讛 爪讚拽讛 讜讬讛讘讜 讻讚讘注讜 诇诪讬讛讚专 讗诪专讜 诇讬讛 诇讬讛讘 诇谉 诪专 讻讜' 注讚 讘讚"讗 砖讗讬谉 砖诐 讞讘专 注讬专 讗讘诇 讬砖 讞讘专 注讬专 转谞转谉 诇讞讘专 注讬专.





专砖讘"讗

讻讬讜谉 讚诇讗 诪注诇讬 诇讬讛 讗住讜专 讗讜  讚讬诇诪讗 讻讬讜谉 讚诇讬讻讗 注讬诇讜讬讗 讗讞专讬谞讗 砖驻讬专 讚诪讬. 诪讻讗谉 谞专讗讛 诇讬 讚驻砖讬讟讗 诇讛讜  讚讻诇 讛讬讻讗 讚讗讬讻讗 诇注诇讜讬讬 诪注诇讬谞谉. 讜讛讬讬谞讜 谞诪讬 讚讗诪专讬谞谉 讘住诪讜讱 讗讬诪讗 住讬驻讗 讗讘诇  诇讗 讞讜诪砖讬谉 讘诪讟驻讞讜转 住驻专 转讜专讛 讞讜诪砖讬谉 讛讜讗 讚诇讗 讛讗 转讜专讛 砖驻讬专 讚诪讬 讜诇讗 讗诪专  讘诪讟驻讞讜转 住驻专 讛讜讗 讚诇讗 讘诪讟驻讞讜转 讞讜诪砖讬谉 砖驻讬专 讚诪讬, 讚讗诇诪讗 讚驻砖讬讟讗 诇讛讜 讚讞讜诪砖讬谉  讘诪讟驻讞讜转 讞讜诪砖讬谉 诇讗 讻讬讜谉 讚讗讬讻讗 诇注诇讜讬讬谞讛讜 诇住驻专 转讜专讛. 讜讛讬讬谞讜 谞诪讬 讚讻讬  诪讬讬转讬谞谉 诪讚转谞谉 (诇注讬诇 诪讙讬诇讛 讻讜, 讗) 讗讘诇 诪讻专讜 转讜专讛 诇讗 讬拽讞讜 住驻专讬诐 讜讚讬讬拽讬谞谉 住驻专讬诐  讛讜讗 讚诇讗 讛讗 转讜专讛 讘转讜专讛 砖驻讬专 讚诪讬 讗讬爪讟专讬讻讬谞谉 诇讚讞讜讬讬 诪转谞讬转讬谉 讚讬注讘讚 讻讬 拽讗  诪讬讘注讬讗 诇谉 诇讻转讞讬诇讛 讜诇讗 讗诪专讬谞谉 讗讬诪讗 专讬砖讗 (诇注讬诇 砖诐) 住驻专讬诐 讬拽讞讜 转讜专讛 转讜专讛  讛讜讗 讚诇讜拽讞讬谉 讛讗 住驻专讬诐 诇讗, 讜讛讬讬谞讜 讻讟注诪讗 讚讗诪专谉 讚讻讬讜谉 讚讗讬讻讗 诇注诇讜讬讬 诪注诇讬谞谉.  讜诪讬讛讜 拽砖讬讗 诇讬 诪讚转谞谉 讘住讬驻讗 (诇注讬诇 砖诐) 住驻专讬诐 诇讗 讬拽讞讜 诪讟驻讞讜转, 讚诪砖诪注 诪讟驻讞讜转  讛讜讗 讚诇讗 讛讗 住驻专讬诐 讘住驻专讬诐 砖驻讬专 讚诪讬. 讗诇讗 讚诪转谞讬转讬谉 诇讬讻讗 诇诪砖诪注 诪讬谞讛 讻诇讜诐,  讗讘诇 诪讛谞讱 讚讗诪专谉 讗讬讻讗 诇诪讬讚拽. 讜讗驻砖专 诇讬 诇讜诪专 谞诪讬 讚诇讗 讗讬讘注讬讗  诇讛讜 讗诇讗 讘住驻专 转讜专讛 讘诇讘讚 讜诪砖讜诐 讞讜诪专 拽讚讜砖转 住驻专 转讜专讛  讜讗讬 谞诪讬 讘转砖诪讬砖讬 住驻专 转讜专讛 讻诪讟驻讞讜转 住驻专 转讜专讛 讜讚讻讜讜转讬讬讛讜 诇讛砖转诪砖 讘讛谉 讘住驻专  转讜专讛 讗讞专 讗讘诇 诇讗 诇诪讻专谉 讜诇拽谞讜转 讘讛谉 住驻专讬诐 讗讜 诪讟驻讞讜转 讗讞专讬诐 讻诪讜 砖讻转讘转讬  讘诪砖谞转讬谞讜 (诇注讬诇 诪讙讬诇讛 讻讛, 讘 讚"讛 诪讟驻讞讜转), 讜讛讬讬谞讜 讚诇讗 诪讬讬转讬谞谉 讛讻讗 讗诇讗 诪住驻专 转讜专讛  讜转砖诪讬砖讬讜 讜诇讗 讚讬讬拽讬谞谉 诪讛谞讱 讚诪转谞讬转讬谉 诇讗 诪专讬砖讗 讜诇讗 诪住讬驻讗, 讜讻谉 谞诪讬 讘讙诇讬诇转  诪讟驻讞讜转 讚讘讘专讬讬转讗 诇讗 讚讬讬拽讬谞谉 讗诇讗 诪讙诇讬诇转 住驻专 转讜专讛 讘诪讟驻讞讜转 住驻专 转讜专讛 讜诇讗  诪讞讜诪砖讬谉 讜谞讘讬讗讬诐, 讜讛诇讻讱 讘住驻专讬诐 讜讻谉 谞诪讬 讘诪讻讬专转 转讬讘讛 讜诪讟驻讞讜转 讜讗驻讬诇讜 讚住驻专  转讜专讛 讜诇拽谞讜转 讗讞专讬诐 讚讻讜讜转讬讬讛讜 砖驻讬专 讚诪讬 讗注"讙 讚诇讗 诪注诇讬谞谉 诇讛讜 讜讻诇 砖讻谉 讘讘讬转  讛讻谞住转 讜讘讘讬转 讛诪讚专砖. 讜爪专讬讱 注讬讜谉.



讛谞讞讛 拽讗诪专转 讛谞讞讛 砖讗谞讬 讚诇讗 讗驻砖专 讚讗讬 诇讗 转讬诪讗 讛讻讬 诪讬讻专讱 讛讬讻讬 讻专讻讬谞谉 讛讗 拽讗 讬转讬讘  讚驻讗 讗讞讘专讬讛. 拽砖讬讗 诇讬 诪讗讬 拽讗诪专, 砖讗谞讬 讻专讬讻讛 诪砖讜诐 讚讛讻讬 诪讬谞讟专 讟驻讬. 讜转讚注  诇讱, 讚讛讗 拽讬讬诪讗 诇谉 诪讚讘讬拽 讗讚诐 住驻专 转讜专讛 谞讘讬讗讬诐 讜讻转讜讘讬诐 讘讻专讱 讗讞讚 讜讻讚讗讬转讗  讘驻专拽 拽诪讗 讚讘讘讗 讘转专讗 (讬讙, 讘) 讜讗驻讬诇讜 讛讻讬 诇讻讜诇讬 注诇诪讗 讗讬谉 诪谞讬讞讬谉 谞讘讬讗讬诐  讜讻转讜讘讬诐 注诇 讙讘讬 住驻专 转讜专讛. 讜讬砖 诇讬 诇讜诪专 讚讛讻讗 诪转专抓 讻诪讗谉 讚讗诪专 讛转诐 讗讬谉  诪讚讘讬拽讬谉 讗诇讗 转讜专讛 讘驻谞讬 注爪诪讛 谞讘讬讗讬诐 讘驻谞讬 注爪诪谉 讜讻转讜讘讬诐 讘驻谞讬 注爪诪谉. 讗诇讗  讚拽砖讬讗 诇讬 讚讗诐 讗讬转讗 讛讜讛 诇讬讛 诇诪讬诪专 讛谞讬讞讗 诇诪讗谉 讚讗诪专 讗讬谉 诪讚讘讬拽讬谉 讗诇讗 诇诪讗谉  讚讗诪专 诪讚讘讬拽讬谉 诪讗讬 讗讬讻讗 诇诪讬诪专. 讜注讜讚 讚讗诐 讻谉 诇讚讬讚谉 讚拽讬讬诪讗 诇谉 讻诪讗谉 讚讗诪专  诪讚讘讬拽讬谉 讗诐 讻谉 住诇拽讗 诇谉 专讗讬讛 诪讛讗 讚诪谞讬讞讬谉 转讜专讛 注诇 讙讘讬 转讜专讛 讚诇讗 讘注讬谞谉  注讬诇讜讬讗. 讜爪专讬讱 诇讬 注讬讜谉.
讜讻转讜讘 讘住驻专 讛诪讗讜专, 讛专讘 专' 讗驻专讬诐 讝"诇 讻转讘  讚讛讗 诪转谞讬转讬谉 (讚诇注讬诇 (诪讙讬诇讛 讻讛, 讘)-讻讜, 讗) 拽砖讬讗 专讬砖讗 讗住讬驻讗 讚讻讜诇讬讛 专讬砖讗 砖诪注讬谞谉  诪讬谞讛 讚讛讬讻讗 讚诇讗 诪注诇讬 诇讬讛 讗住讜专 讜住讬驻讗 砖诪注讬谞谉 诪讬谞讛 讚诇讗 讘注讬谞谉 注诇讜讬讬 讜讻讬讜谉  讚拽砖讬讗 专讬砖讗 讗住讬驻讗 诇讬讻讗 诇诪砖诪注 诪讬谞讛 讗讬 诪注诇讬谉 讚讜拽讗 讗讬 讗讬谉 诪讜专讬讚讬谉 讚讜拽讗,  讗诇讗 诪讚拽讗诪专讬谞谉 诇拽诪谉 讘注谞讬谉 住驻专 转讜专讛 讻讬讜谉 讚诇讗  诪注诇讬 诇讬讛 讗住讜专 讗诇诪讗 诪注诇讬谉 讚讜拽讗, 讜讗讬讬讚讬 讚转谞讗 专讬砖讗 住驻专讬诐 诇讜拽讞讬谉 讘讚诪讬讛谉  转讜专讛 讚讚讜拽讗 转讜专讛 讜诇讗 住驻专讬诐 转谞讗 谞诪讬 住讬驻讗 住驻专讬诐 诇讗 讬拽讞讜 诪讟驻讞讜转 讜诇注讜诇诐  讗驻讬诇讜 住驻专讬诐 诇讗 讬拽讞讜 讘讚诪讬讛谉 住驻专讬诐 讗诇讗 转讜专讛, 注讚 讻讗谉. 讜讝讛 砖诇讗 讻讚讘专讬  讛驻讬专讜砖 讛砖谞讬 砖驻讬专砖转讬 诇诪注诇讛. 讜诇驻讬 讚讘专讬 讛专讘 讝"诇 爪专讬讱 诇讬讝讛专  讘诪讟驻讞讜转 住驻专 转讜专讛 讜注讟专讜转讬讛诐 砖诇讗 诇讙诇讜诇 讜砖诇讗 诇注讟专 讘讛谉 讗驻讬诇讜 住驻专 转讜专讛 讗讞专.  讜诪讻诇 诪拽讜诐 讗诇讜 砖诪转谞讚讘讬谉 讜诪谞讬讞讬谉 讘讘讬转 讛讻谞住转 诪讜转专 诇讛砖转诪砖 讘讛谉 讻诇 住驻专 讜住驻专  讚注诇 讚注转 讻讜诇谉 讛讜拽讚砖讜 讜诇讗 诇住驻专 讬讚讜注, 讗讘诇 讗诇讜 砖诪谞讬讞讬谉 讘讘讬转诐 讜讗讞专 讻讱  诪拽讚讬砖讬谉 讻讬讜谉 讚注诇 讚注转 讗讜转讜 住驻专 谞注砖讛 讜谞砖转诪砖 讘讜 讗讜转讜 住驻专 讗住讜专 诇讛谞讬讞讜 讘住驻专  转讜专讛 讗讞专 讚讛讗 讘注讬谞谉 注讬诇讜讬讗. 讜诪讬讛讜 讗诐 注砖讗谉 诇讛砖转诪砖 讗驻讬诇讜 讛讚讬讜讟 诪讜转专 讚讛讜讛  诇讬讛 讻爪专 讘讬讛 讜诇讗 讗讝诪谞讬讛 (讚讘讘专讻讜转 讻讙, 讘), 讜讗注"讙 讚讗讝诪谞讬讛 讗驻讬诇讜 诇住驻专 转讜专讛  讻讬讜谉 讚诇讗 讗讝诪谞讬讛 诇住驻专 转讜专讛 讘诇讞讜讚 砖专讬. 
讬专讜砖诇诪讬 (驻"讙 讛"讗 注讬"砖): 专'  讬专诪讬讛 讗讝诇 诇讙讜诇谞讛 讞诪转讜谉 讬讛讘讬谉 诪讻讜砖讗 讙讜 讗专讜谞讗 讗转讗 砖讗讬诇 诇专' 诪讗讬专 讗诪专 诇讬讛 讗谞讬 讗讜诪专  诇讻讱 讛转谞讜 注诇讬讜 诪讘转讞讬诇讛, 专' 讬讜谞讛 注讘讚 诇讬讛 诪讙讚诇 讜讗转谞讬 注讬诇讜讬讛 注诇讗讬 讚住驻专讬谉 讜讗专注讗讬  讚诪谞讬谉. 讜诪讻讗谉 专讗讬讛 诇讗诇讜 砖诪砖讬诪讬谉 注讟专讜转 住驻专 转讜专讛 讘专讗砖 讛拽讜专讗 讘住讬讜诐 讛转讜专讛 砖讛讜讗 诪讜转专,  砖讗谞讬 讗讜诪专 诇讻讱 讛转谞讜 注诇讬讜 诪讘转讞讬诇讛. 讜专讘讬谞讜 讛讗讬 讙讗讜谉 讝"诇 砖讗住专 诇砖讬诐 讘专讗砖 讞转谞讬诐, 讛转诐  讛讜讗 诇驻讬 砖讛讞转谞讬诐 讘讗讬谉 诇注讟专 注爪诪谉 讘注讟专讜转 住驻专讬诐 讜讗讬谉 讗讚诐 诪转谞讛 讘注讟专讜转 砖讛谉 转砖诪讬砖讬  拽讚讜砖讛 砖讬砖转诪砖 讛讚讬讜讟 讘讛谉 诇讻讘讜讚 注爪诪讜, 讗讘诇 讛转诐 诇讻讘讜讚 拽专讬讗转 讛转讜专讛 诪砖转诪砖讬谉 讘讛谉 讜讗谞讬  讗讜诪专 诇讻讱 讛转谞讜 诪转讞讬诇讛. 讻讱 谞专讗讛 诇讬.
转讜住驻转讗 (驻"讘 讛"讞): 诪砖讗讬诇 讗讚诐 诪讟驻讞转讜 诇住驻专 讜讞讜讝专 讜诇讜拽讞讛 诪诪谞讜, 诪讟驻讞讜转 住驻专讬诐  诪砖谞讬谉 讗讜转诐 诪住驻专讬诐 诇住驻专讬诐. 讜诪讻讗谉 诪砖诪注 讚诇讗 讘注讬谞谉 注讬诇讜讬讗 讜讗讬谉 诪讜专讬讚讬谉 讚讜拽讗. 讜诪讛 砖诇讗  讛讘讬讗讜 讘讙诪专讗 讚讬诇诪讗 诇讗 讬讚注讬 诇讛. 讜讗讬 谞诪讬 讚讬诇诪讗 诪砖讘砖转讗 讛讬讗. 讗讘诇 诇驻讬 讛驻讬专讜砖 讛砖谞讬  砖讻转讘转讬 诇诪注诇讛 (讘讚讬讘讜专 讛拽讜讚诐) 讚诇讗 讗讬讘注讬讗 诇讛讜 讗诇讗 讘住驻专 转讜专讛 讚讜拽讗 讗讬讻讗 诇讗讜拽讜诪讗 诇讛讚讬谉  转讜住驻转讗 讘诪讟驻讞讜转 砖讗专 住驻专讬诐, 讚诇注讜诇诐 拽讜专讬谉 住驻专讬诐 住转诐 诇谞讘讬讗讬诐 讜讻转讜讘讬诐 讜诇讗 诇转讜专讛  讗诇讗 讗讜 转讜专讛 讗讜 住驻专 转讜专讛 讜讻讚讗讬转讗 讘诪转谞讬转讬谉 (诇注讬诇  讻讜, 讗). 讜诪讻讗谉 专讗讬讛 诇诪讛 砖讻转讘转讬 诇诪注诇讛.



讗讘诇 讙讘讜 讜讛讜转讬专讜 诪讜转专. 拽砖讬讗  诇讬 讚讛讗 转谞讬讗 (转讜住驻转讗 砖拽诇讬诐 驻"讗 讛"讞) 诪讜转专 注谞讬讬诐  诇注谞讬讬诐 诪讜转专 砖讘讜讬讬诐 诇砖讘讜讬讬诐, 讜诪讗讬 砖谞讗 讛讻讗 讚讗诪专讬谞谉 讙讘讜 讜讛讜转讬专讜 诪讜转专. 讜讗讜诇讬 砖讗谞讬 讛讻讗  讚讗讬谉 讚注转 讘谞讬 讛注讬专 诇转转 讛诪讜转专 诇讘讬转 讛讻谞住转 讻讬讜谉 砖讬砖 诇讛诐 讗讞讚, 讜讻谉 讘住驻专 讜讻谉 讘讻讜诇谉 讚讚讬  诇讛诐 讘讗讞讚, 讗讘诇 砖讘讜讬讬诐 讜注谞讬讬诐 讻讬讜谉 讚讗讬讻讗 讟讜讘讗 讜讻诇 讬讜诪讗 诪爪讟专讬讱 诇讛讜 讗讚注转讗 讚讛讻讬 讬讛讜讘  讚诪讛 砖讛讜转讬专 讬讛讗 诇注谞讬讬诐 讜诇砖讘讜讬讬诐 讗讞专讬诐.





专讬讟讘"讗

转"专 诇讗 讬诪讻讜' 讗讚诐 住"转 讗注驻"讬 砖讗讬谞讜 (讜讗注"讙)[讜讗讬讻讗] 讚讙专住讬 讗注驻"讬 砖讛讜讗 爪专讬讱 诇讜 讻诇讜诪' 爪专讱 讙讚讜诇 诇诪讜讻专讜. 讬讜转专 注"讻 讗诪专 专砖讘"讙 讗驻讬' 讗讬谉 诇讜 诪讛 讬讗讻诇 讜诪讻专 住"转 讜讘转讜 讗讬谞讜 专讜讗讛 住讬诪谉 讘专讻讛 诇注讜诇' 讻诇讜诪专 讘讗讜转谉 讚诪讬诐. (砖讬讛讗)[讜诪讬讛讜] 讛诪讻专 诪讻专 讙诪讜专 讛讜讗 讘讚讬注讘讚 讜讚诪讬讜 诪讜转专讬谉 诇讜 诇讻诇 讚讘专 讜诇讗 爪专讬讱 注讬诇讜讬讗 讻讬讜谉 讚砖诇讜 诪讻专 讜讛专讬 讛讜讗 讘讝讛 讻讻诇 讘谞讬 讛注讬专 讜诪住转讘专' 讚讻讬讜谉 砖讗讬谉 诇讜 专砖讜转 诇诪讻专讜 讗讬谞讜 诪砖注讘讚讜 诪谉 讛住转诐 讘讻诇诇 谞讻住讬讜 讜讗讬谉 讘"讞 讙讜讘讛 诪诪谞讜 讜讗诐 砖注讘讚讜 讘驻讬' 诪砖讜注讘讚 讻讗诇讜 诪讻专讜 讛转诐 转谞讬讗 讛诪拽讚讬砖 谞讻住讬讜 诪注诇讬谉 诇讜 转驻诇讬讜 讜讘住"转 讗讬讘注讬讗 诇谉 讜住诇拽讗 讘转讬拽讜 讜讗讬谉 诪注诇讬谉 讗诇讗 讚讛转诐 讚讜拽讗 讘诪拽讚讬砖 讚讗讬驻砖专 讚讻讬讜谉 讚诇讛拽讚砖 讗讝讬诇 讚注转讜 讛讬讛 讗祝 注诇 住"转 讗讘诇 讘诪讻专 讗讬谞讜 讘讻诇诇 诪讻专 谞讻住讬讜 诪谉 讛住转诐 讜讛"讛 诇砖注讘讜讚:



讗诪专 专讘讗 诇"砖 讗诇讗 砖诪讻专讜 讜讛讜转讬专讜 讜讻讜' 讗讬转讬讘讬讛 讗讘讬讬 讘讚"讗 砖诇讗 讛转谞讜 讗驻讬' 诇讚讻住讜住讬讗 讛"讚 讗讬诇讬诪讗 砖诪讻专讜 讜讛讜转讬专讜 讻讬 讛转谞讜 诪讗讬 讛讜讬 讚拽住"讚 讚讛转谞讜 注诐 讛诇讜拽讞 拽讗诪专 讜讛讬讬谞讜 讚拽"诇 讛诇讜拽讞 诪讛 注住拽讜 讗爪诇 讚诪讬诐 讚讛讗 诇讗讜 诪讚讬讚讬讛 讬讛讬讘 诪讬讚讬 讚讬讻讬诇 诇讗转谞讜讬讬 注诇讬讛 诇讗讞讜转讬讛 诪拽讚讜砖转讛 讜诪驻专砖讬' 诇注讜诇诐 诪讻专讜 讜讛转谞讜 讜讛讬讬谞讜 砖讛转谞讜 讛驻专谞住讬诐 讘诪注诪讚 讗谞砖讬 讛注讬专 讗驻讬' 讗讞讚 讛诪讜讻专 讜转谞讗讬讛讜 转谞讗讛 诇讗驻讜拽讬谞讛讜 诇讞讜诇讬谉 住讚"讗 讻讬讜谉 砖诪讻专讜讛讜 讛驻专谞住讬诐 讘诇讗 讚注转诐 讜爪专讬讻讬谉 诇注诇讜讬讬 转讜 诇讗 诪讞转讬谞谉 诇讛讜 拽诪"诇 讚讗讬 讻砖讛转谞讜 诪转讞诇讛 拽讜讚诐 讛诪讻专 驻砖讬' 讜讻"转 讗"讻 诪讗讬 讗砖诪注讬' 专讘讗 诇注讬诇 砖讗诐 诪讻专讜 讝' 讟讜讘讬 讛注讬专 讘诪注诪讚 讗谞砖讬 讛注讬专 讬讻讜诇讬' 诇注砖讜' 诪讛 砖讬专爪讛 驻砖讬' 讗驻讬' 诪讻专讜 讛诐 诇讘讚诐 砖专讬 诪转谞讬' 讗诐 讛转谞讜 注诪讛诐 讜讻"砖 讻砖讛讬讜 讻诇诐 诪爪讜讬讬谉 讘诪讻专 讜讬"诇 讚讗讛"谞 讚诪讛讻讗 讚讬讬拽讬' 诇讛 讜专讘' 讛讬讗 讙讜驻讛 拽诪诇"谉 讚讛讗 诪转谞讬' 讻砖诪讻专讜 讜讛转谞讜 讛讬讗 讜诇讗 讻砖讙讘讜 讜讛转谞讜 讻讚住讘专 讗讘讬讬 讗"谞 讛讗 住"讚 砖讛转谞讜 砖讗谞讬 砖讗诪专 讻驻讬' 讬爪讗讜 诇讞讜诇讬谉 讗讻诇 诪讻专 住转诐 讗注"驻 砖诪讻专讜 讻诇诐 讬讻诇讬 诇诪砖转讬 讘讛讜 砖讬讻专讗:





讛诪讗讬专讬

讻讘专 讘讬讗专谞讜 砖住驻专 转讜专讛 讗住讜专 诇诪讻专讜 讜讗驻讬' 诇讬拽讞 讞讚砖 讗住讜专 讗注"驻 砖讬砖 讘讜 注诇讜讬 讚诪讬诐 讛讜讗讬诇 讜讗讬谉 砖诐 注诇讜讬 拽讚讜砖讛 讜讘讚讬注讘讚 诪讛 砖注砖讛 注砖讜讬 讛讜讗讬诇 讜讗讬 讗驻砖专 诇注诇讜转 讘讛 讜讬讞讬讚 砖讬砖 诇讜 住"转 讜爪专讬讱 诇诇诪讜讚 转讜专讛 讜诇讬砖讗 讗砖讛 诪讜讻专讛 讗祝 诇讻转讞诇讛 讜讗注"驻 砖讗祝 转讜专讛 讘转讜专讛 讗住讜专 诇诇诪讜讚 砖讗谞讬 砖讛转诇诪讜讚 诪讘讬讗 诇讬讚讬 诪注砖讛 讜诇讬砖讗 讗砖讛 砖谞讗诪专 诇讗 转讛讜 讘专讗讛 讜诪"诪 讗祝 诇讗诇讜 讬注讻讘 讗转 讛讚讘专 讘讻诇 诪讛 砖讗驻砖专 诇讜 讜诇砖讗专 讛讚讘专讬诐 诪讬讛讗 讗诪专讜 讚专讱 讻诇诇 讗驻讬' 讗讬谉 诇讜 诪讛 讬讗讻诇 讜诪讻专 住"转 讗讜 讘转讜 讗讬谞讜 专讜讗讛 住讬诪谉 讘专讻讛 诇注讜诇诐 讗诇讗 砖讻诇 砖讘讬讞讬讚 讗诐 注砖讛 注砖讜讬 讜注讜砖讛 诪谉 讛讚诪讬诐 诪讛 砖讬专爪讛 讜讘诪住讻转 讘讻讜专讬诐 讗诪专讜 诪讜讻专 讗讚诐 住驻专 转讜专讛 诇诇诪讜讚 转讜专讛 讜诇讬砖讗 讗砖讛 讜诪驻谞讬 讞讬讬 谞驻砖:



讙讜诇诇讬谉 住"转 讘诪讟驻讞讜转 讞讜诪砖讬谉 讜讞讜诪砖讬谉 讘诪讟驻讞讜' 谞讘讬讗讬' 讜讻转讜讘讬诐 砖讛专讬 注讻砖讜 诪注诇讬讜 讘拽讚讜砖转 诪讟驻讞讜转 讗讘诇 诇讗 谞讘讬讗讬诐 讜讻转讜讘讬诐 讘诪讟驻讞讜转 讞讜诪砖讬谉 讜诇讗 讞讜诪砖讬谉 讘诪讟驻讞讜转 住"转 诪谞讬讞讬谉 转讜专讛 注诇 讙讘讬 转讜专讛 讜转讜专讛 注诇 讙讘讬 讞讜诪砖讬谉 讜讞讜诪砖讬谉 注诇 讙讘讬 谞讘讬讗讬诐 讜讻转讜讘讬' 讗讘诇 诇讗 谞讘讬讗讬诐 讜讻转讜讘讬诐 注诇 讙讘讬 讞讜诪砖讬谉 讜诇讗 讞讜诪砖讬谉 注诇 讙讘讬 转讜专讛 讛讗 谞讘讬讗讬诐 讜讻转讜讘讬诐 讘注谞讬谉 讝讛 砖讜讬诐 讜讬砖 砖谞讜讛讙讬谉 诇讛谞讬讞 谞讘讬讗讬诐 注诇 讙讘讬 讻转讜讘讬诐 讗讘诇 诇讗 讻转讜讘讬诐 注诇 讙讘讬 谞讘讬讗讬诐 讜诪爪讚 砖讛诐 驻讜住拽讬诐 讻专讘讬 讬讛讜讚讛 砖讗诪专 讘专讗砖讜谉 砖诇 讘转专讗 砖讗住讜专 诇讚讘拽 转讜专讛 谞讘讬讗讬诐 讜讻转讜讘讬诐 讻讗讞讚 讗诇讗 转讜专讛 讘驻谞讬 注爪诪讛 谞讘讬讗讬诐 讘驻谞讬 注爪诪谉 讻转讜讘讬诐 讘驻谞讬 注爪诪谉 讗诇诪讗 砖讗祝 谞讘讬讗讬诐 讜讻转讜讘讬诐 讗讬谞诐 讘诪讚专讙讛 讗讞转 讜讗讬谞讛 讟注谞讛 砖诇讗 谞讗诪专讛 砖诐 诇注谞讬谉 拽讚讜砖讛 讗诇讗 砖诪爪讚 砖讛诐 注谞讬讬谞讬诐 讞诇讜拽讬诐 讗讬谉 专讗讜讬 诇讚讘拽诐 讜讛专讗讬讛 砖讛专讬 讞讻诪讬诐 讗诪专讜 砖诐 讻诇 谞讘讬讗 讜谞讘讬讗 讘驻谞讬 注爪诪讜 讜讻谉 砖诇专讘讬 诪讗讬专 诪讜转专 诇讚讘拽诐 讗祝 讘转讜专讛 讜讗祝 讗谞讜 驻住拽谞讜 砖诐 讻专讘讬 诪讗讬专 专"诇 砖诪讚讘拽讬谉 转讜专讛 讜谞讘讬讗讬诐 讜讻转讜讘讬诐 讻讗讞讚 诪诪讛 砖讛讜讝讻专 砖诐 砖讘讗 诇驻谞讬 专' 讻专讱 讗讞讚 砖讛讻诇 讘讜 讜讛讻砖讬专讜 讜诪"诪 讘住驻专讬诐 砖诇讛诐 砖讛讬讜 注砖讜讬讬谉 讘讙诇讬讜谉 爪专讬讱 诇讛讝讛专 诇讙诇诇讜 讘讚专讱 砖转讛讗 转讜专讛 诪讜谞讞转 注诇 谞讘讬讗讬诐 讻转讜讘讬诐 讜讛讜讗 砖讬讻转讜讘 讛转讜专讛 转讞诇讛 讜讗讞专讬讛 谞讘讬讗讬诐 讜讻转讜讘讬诐 讜谞讜转谉 注诪讜讚 讘住讜祝 讜讙讜诇诇 诪住讜祝 讛住驻专 诇转讞诇转讜 讜讗讬谞讜 谞讜转谉 注诪讜讚 讘转讞诇转讜 讜诇讗 讗诪专讜 转讜专讛 诇讗诪爪注讬转讛 谞讙诇诇转 专"诇 砖讬讙诇讜诇 砖谞讬 讛注诪讜讚讬' 讗讞讚 诪讻讗谉 讜讗讞讚 诪讻讗谉 注讚 砖讬讙讬注 讗诇 讛讗诪爪注 讗诇讗 讘诪拽讜诐 砖讘讜 转讜专讛 讘驻谞讬 注爪诪讛:



讻诇 诪讛 砖谞讗' 讘讗讬住讜专 诪讻讬专转 讚讘专讬诐 讛拽讚讜砖讬诐 讗讬谞讜 讗诇讗 讘砖诇 专讘讬诐 讗讘诇 砖诇 讬讞讬讚 诪讜转专 讞讜抓 诪住驻专 转讜专讛 讜讗祝 讘住"转 讬讞讬讚 讘讚讬注讘讚 讬注砖讛 诪谉 讛讚诪讬诐 诪讛 砖讬专爪讛 讻诪讜 砖讻转讘谞讜:



讻讘专 讘讬讗专谞讜 讘诪砖谞讛 砖讗诐 诪讻专讜 讜讛讜转讬专讜 讗祝 讛诪讜转专 讘讻诇诇 拽讚讜砖讛 讜讻诇 砖诇讗 诪讻专讜 砖讘注讛 讟讜讘讬 讛注讬专 讘诪注诪讚 讗谞砖讬 讛注讬专 讗讬谞讜 讻诇讜诐 讻诪讜 砖讘讬讗专谞讜 讜诪"诪 讗诐 讛转谞讜 讟讜讘讬 讛注讬专 讘诪注诪讚 讗谞砖讬讛诐 讘讻讱 专砖讗讬谉 讗谞砖讬 讛注讬专 诇诪讻专讛 讗祝 讘诇讗 讟讜讘讬 讛注讬专 讗讜 讟讜讘讬 讛注讬专 讘诇讗 讛诐 讜讻诪讜 砖讗诪专讜 讻讗谉 讘诪讛 讚讘专讬诐 讗诪讜专讬诐 讘砖诇讗 讛转谞讜 讜讻讜' 讜讬"诪 讚讛讗讬 讛转谞讜 诪讻专讜 拽讗诪专 讜专讗砖讜谉 注讬拽专 讜诪"诪 讗诐 谞诪诇讻讜 讜讙讘讜 诪住 诇讘谞讜转 讘讬转 讛讻谞住转 讗讜 诇讻转讜讘 住"转 讜讘谞讜 讘讬转 讛讻谞住转 讗讜 讻转讘讜 住"转 讜讛讜转讬专讜 诪讚诪讬 讛讙讜讘讬讬谞讗 讗诐 谞诪诇讻讜 砖诇讗 诇讘谞讜转讛 注讜砖讬谉 诪谉 讛讚诪讬诐 诪讛 砖讬专爪讜 讜讗祝 诇爪专讻讬 爪讘讜专 砖讘讚讘专讬 讞讜诇 砖讛专讬 诇讗 讘讗 诪讜转专 讝讛 注讚讬讬谉 诇讻诇诇 拽讚讜砖讛 讜驻专砖讗 讚诪转讗 讛谞讝讻专 讻讗谉 驻讬专讜砖讜 驻专砖' 讛诪讜讻谉 诇讛诐 诇砖诇讞讜 诇诪讜砖诇 讘注转 讛爪讜专讱 讜讛讜讗 讛讚讬谉 讘讻诇谉 讗诇讗 讚专讘讜转讗 拽诪"诇 讘诪讜转专讬讛讜谉 讗注"驻 砖讻讘专 讛讞诇讜 讘拽讚讜砖转谉 讜诪"诪 讙讚讜诇讬 讛诪讞讘专讬诐 讻转谞讜 砖讻诇 讘讻讚讬 诪讛 砖爪专讬讱 诇讚讘专 砖注诇讬讜 讙讘讜 讗讬谉 讬讻讜诇讬谉 诇砖谞讜转讜 讜讗"讻 讚讜拽讗 谞讗诪专 讻谉 讘诪讜转专讬讛谉 讜讚讘专 讝讛 讬砖 讘讜 诪讞诇讜拽转 讙讚讜诇讛 讘讬谉 讛诪驻专砖讬诐 讜砖讬讟转 诪讛 砖讘讬专专谞讜 讘注谞讬谉 讝讛 讛讜讗 砖讻诇 谞讚讘讛 讗讜 讛拽讚砖 砖讛拽讚讬砖讜 讛爪讘讜专 诇讗讬讝讛 讚讘专 讬讻讜诇讬谉 诇砖谞讜转讛 诇讻诇 诪讛 砖讬专爪讜 讜讗驻讬诇讜 拽讜驻讛 砖诇 注谞讬讬诐 讜讘诇讘讚 砖诇讗 讬驻住讬讚讜 注谞讬讬诐 讗诇讗 诇砖注讛 砖讻诇 砖讛讜讗 讛拽讚砖 注谞讬讬诐 爪专讬讱 砖诇讗 讬驻住讬讚讜 注谞讬讬诐 讗诇讗 砖诪讛 砖讛讜拽讚砖 诇讗讬讝讛 讚讘专 砖诇 注谞讬讬诐 诪讜转专 诇砖谞讜转讜 诇讚讘专 讗讞专 砖诇 注谞讬讬诐 讙"讻 讗讘诇 讛拽讚砖 讬讞讬讚 讗诐 诇讗 讘讗 诇讬讚 讙讘讗讬 诪讜转专 诇砖谞讜转讛 讜讗诐 讘讗 诇讬讚讬 讙讘讗讬 讗住讜专 诇砖谞讜转讛 讗讗"讻 讛转谞讛 讜讗诐 诪转 讗讜转讜 讬讞讬讚 讬讻讜诇讬谉 讙讝讘专讬谉 诇砖谞讜转讛 注诇 讚注转 讘谞讬 讛注讬专 讗讗"讻 讛讬讛 讚讘专 诪住讜讬诐 讻讙讜谉 诪谞讜专讛 讗讜 谞专 讗讜 注讟专讛 注讚 砖诇讗 谞砖转拽注 砖诐 讘注诇讬讜 诪诪谞讛 讛讗 讗诐 谞砖转拽注 砖诐 讘注诇讬讜 诪讜转专 讗祝 诇讚讘专 讛专砖讜转 讜讗讬谉 爪专讬讻讬谉 诇讛讞讝讬专 讜讘诇讘讚 砖讬讛讬讛 爪讜专讱 讛注讬专 讜诇讚讘专 诪爪讜讛 诪讜转专 讗祝 诪讬讚 讜讗诪专讜 讘转诇诪讜讚 讛诪注专讘 砖讗诐 讛讬讛 砖诐 讘注诇讬讜 讻转讜讘 注诇讬讜 讻诪讬 砖诇讗 谞砖转拽注 讚诪讬 讚讘专讬诐 讗诇讜 讗讬谞谉 讗诇讗 讘讛拽讚砖 砖讗讬谞讜 讗诇讗 讻讛拽讚砖 诇注谞讬讬诐 讗讘诇 讗诐 讛转谞讚讘 讗讜 讛拽讚讬砖 诇爪讜专讱 注谞讬讬诐 讗讬谉 讬讻讜诇讬谉 诇砖谞讜转讜 讗诇讗 诇砖注讛 讜讘诇讘讚 砖诇讗 讬驻住讬讚讜 注谞讬讬诐 讗诇讗 砖讬砖诇讬诪讜 诇讛诐 讜讻讱 讛讬讗 砖谞讜讬讬讛 讘转诇诪讜讚 讛诪注专讘 讻讱 讛讬讗 砖讟讛 讝讜 讜讬砖 讘拽爪转 讚讘专讬讛 讞讜诇拽讬谉 讗诇讗 砖拽爪专谞讜 讘讛 讘讻讗谉 诪驻谞讬 砖讻讘专 讛专讞讘谞讜 讛讚专讱 讘驻住拽 讝讛 讘讘讘讗 讘转专讗 驻专拽 专讗砖讜谉:



讘谞讬 讛注讬专 砖讛诐 专讘讬诐 砖讛诇讻讜 诇注讬专 讗讞专转 讜驻住拽讜 注诇讬讛诐 爪讚拽讛 谞讜转谞讬谉 讗讜转讛 诇讬讚 讙讘讗讬 讛注讬专 砖诇讗 讬讞砖讚讜 讘谞讜讚专讬谉 讜讗讬谞谉 谞讜转谞讬谉 讜讗讞"讻 讞讜讝专讬谉 讜谞讜讟诇讬谉 讗讜转谉 诪讛诐 诇爪讜专讱 注谞讬讬 注讬专诐 讜砖讜讘 讗讬谉 讘讛诐 讞砖讚 讗讞专 砖讛驻专讬砖讜讛 讗讘诇 讬讞讬讚 砖讛诇讱 诇注讬专 讗讞专转 讜驻住拽讜 注诇讬讜 爪讚拽讛 讘讟诇 讛讜讗 讗爪诇 讛诪拽讜诐 讜爪讚拽转讜 注讜诪讚转 诇砖诐 讻砖讗专 爪讚拽讜转 砖诇 讘谞讬 讗讜转讛 讛注讬专 讜专讘讬诐 砖讗诪专讜 讬砖 砖驻专砖讜 注讚 注砖专讛 讛讬讛 讘讗讜转讜 诪拽讜诐 砖谞讚专讜 诇砖诐 讞讻诐 讛诪转注住拽 讘爪专讻讬 爪讘讜专 讜讚讗讬 谞讚专讜 诇注砖讜转 讘讛 讻讚注转 讗讜转讜 讞讻诐 讜讗讬谞讛 讞讜讝专转 诇讛诐 讻诇诇 讜讬砖 讗讜诪专讬诐 砖讛讞讻诐 爪专讬讱 诇讞诇拽讛 讘讬谉 砖转讬 讛注讬讬专讜转:



讛转讘讗专 讘转讜住驻转讗 讘诪住讻转 讘讘讗 拽诪讗 驻讬"讗 讛"讙 砖讛讗讜诪专 转谞讜 诪谞讛 讗讜 住"转 诇讘讬转 讛讻谞住转 讜讛讬讜 砖诐 砖谞讬诐 讗讜 讬讜转专 讬谞转谉 诇讗讜转讛 砖讛讜讗 专讙讬诇 讘讛 讜讗诐 讛讬讛 专讙讬诇 讘砖转讬讛诐 讬谞转谉 诇砖转讬讛谉:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讗讬诪讗 住讬驻讗 讜诇讗 讞讜诪砖讬谉 讘诪讟驻讞讜转 砖诇 住"转 讻讜' 注讻"诇 讻爪"诇:





诪讛专砖"讗 - 讞讬讚讜砖讬 讗讙讚讜转

讜讗转 讻诇 讘讬转 讛讙讚讜诇 讜讙讜' 诪拽讜诐 砖诪讙讚诇讬谉 讘讜 转讜专讛 讻讜'. 诪砖讜诐 讚讻诇 讘讬转 讙讚讜诇 讬转讜专讗 讛讜讗 讚讘讻诇诇 讻诇 讘转讬 讬专讜砖诇讬诐 讛讜讗 讜注"讻 讚专砖讜 诪拽讜诐 砖诪讙讚诇讬谉 讘讜 转讜专讛 讚注"讬 讘谞讬谉 讘讛诪"讚 砖诪转拽讘爪讬谉 讘讜 专讘讬诐 诇诇诪讜讚 诪转专讘讛 讜诪转讙讚诇 讛转讜专讛 讻诪"砖 诪专讘讛 讬砖讬讘讛 诪专讘讛 讞讻诪讛 讜诪讬讬转讬 诇诪注谉 爪讚拽讜 讜讙讜' 砖诇 讛拽讘"讛 转转讙讚诇 讜转转讛讚专 讛转讜专讛 讘专讘讬诐 讜讗"讚 砖诪讙讚诇讬谉 讘讜 转驻诇讛 讛讬讬谞讜 谞诪讬 讚转驻诇转 讛专讘讬诐 讘拽讬讘讜抓 讘讛讻"谞 讛讬讗 讬讜转专 诪拽讜讘诇转 讻诪"砖 讻讬 讘专讘讬诐 讛讬讜 注诪讚讬 讜诪讬讬转讬 诪讚讻转讬讘 讘讗诇讬砖注 住驻专讛 谞讗 诇讬 讗转 讻诇 讛讙讚讜诇讜转 讗砖专 注砖讛 讜讙讜' 讜诪爪讬谞讜 讘讜 诪驻讜专砖 砖注砖讛 讘转驻诇讛 讚讻转讬讘 讜讬讘讗 讜讬住讙讜专 讛讚诇转 讜讙讜' 讜讬转驻诇诇 讗诇 讛' 讜讻转讬讘 讜讬转驻诇诇 讗诇讬砖注 讜讙讜' 讜讬专讗 讜讛谞讛 讛讛专 诪诇讗 住讜住讬诐 讜专讻讘 讗砖 讜讙讜' 讜专"诇 讚讗诇讬砖注 讘转驻诇转讜 讛讬讛 谞注谞讛 讻讗讬诇讜 讛讬讜 专讘讬诐 诪转驻诇诇讬诐 讘讙讚讜诇讜转 讘讘"讛:





专砖"砖

讙诪专讗 讜讗转 讻诇 讘转讬 讬专讜砖诇讬诐 讻诪砖诪注谉 讛谉 讘讬转 讛' 讝讛 讘讛诪"拽 讜讘讬转 讛诪诇讱 讗诇讜 讻讜' 讙"讻 讻诪砖诪注谉. 讜谞"诇 讚讗转讗 诇讗驻讜拽讬 诪讛讗 讚讬专讜砖诇诪讬 专"驻 讚讚专讬砖 讜讗"讻 讘转讬 讬专讜砖诇讬诐 讗诇讜 转"驻 讘转讬 讻谞住讬讜转 讻讜' 讚诇驻"讝 诇讗 讬讗讜转 砖讜讘 诇驻专砖 讘讬转 讙讚讜诇 诪拽讜诐 砖诪讙讚诇讬谉 讘讜 转驻诇讛 讚讛讗 讛讬讬谞讜 讘讛讻"谞:



专砖"讬 讚"讛 讗讘诇 诇讗 谞讜"讻 讘诪讟驻讞讜转 讞讜诪砖讬谉. 砖诪讜专讬讚 讻讜'. 讻爪"诇:



专砖"讬 讚"讛 驻专砖讗 讚诪转讗. 注讬' 讘驻讬专讜砖讜 讘讘"讘 (讞) 讚"讛 诇驻专砖讗:





讘谉 讬讛讜讬讚注

讞址讚 讗指诪址专: 诪指拽讜止诐 砖讈侄诪旨职讙址讚旨职诇执讬谉 讘旨讜止 转旨讜止专指讛. 拽砖讛 讗诪讗讬 谞拽讟讬 拽专讗 诇讘住讜祝 (诪诇讻讬诐 讘' 讻讛, 讟), 讜讛讜讛 诇诪讬诪专 '讘值旨讬转 讛殖' 讜职讻指诇 讘旨值讬转 讙旨指讚讜止诇 讜旨讘值讬转 讛址诪旨侄诇侄讱职 讜旨讘指转旨值讬 讬职专讜旨砖讈指诇址诐执'?
讜谞专讗讛 诇讬 讘住"讚 讻讬讜谉 砖讛讜讗 诪指拽讜止诐 砖讈侄诪旨职讙址讚旨职诇执讬谉 讘旨讜止 转旨讜止专指讛 诇讗 讛讬讛 讬讻讜诇 诇砖专驻讜 讻讬 讗砖 讛转讜专讛 砖讛讬讛 讘讜 讚讜讞讛 讗砖 讝专讛 砖诇 讛讚讬讜讟! 讜专拽 讗讞专 砖砖专祝 讘讬转 讛诪诇讱 讜讻诇 讘转讬 讬专讜砖诇诐 砖诇讗 谞砖讗专 诪讜砖讘 讘注讬专 砖讬砖讘讜 砖诐 讻讚讬 砖讬讘讜讗讜 诇讘讬转 讛诪讚专砖 诇诇诪讜讚 转讜专讛 讚谞诪爪讗 讘讟诇 诪讘讬转 讛诪讚专砖 讗砖 转讜专讛 诪讻讗谉 讜诇讛讘讗, 讗讝 讛讬讛 讬讻讜诇 诇砖专驻讜 讘注讘讜专 讛讞讟讗 讜诇讻谉 谞拽讟讬讛 诇讘住讜祝 砖谞砖专祝 诇讘住讜祝.
讜诇诪讗谉 讚讗诪专 诪指拽讜止诐 砖讈侄诪旨职讙址讚旨职诇执讬谉 讘旨讜止 转旨职驻执诇旨指讛 谞诪讬 讬砖 诇讜诪专 砖砖专驻讜 诇讘住讜祝 讗讞专 砖诇讗 谞砖讗专 诪讜砖讘 讘注讬专 讻讬 讙诐 讛转驻讬诇讜转 讬砖 讘讛诐 讻讞 诇讚讞讜转 讛驻讜专注谞讜转. 讜谞专讗讛 诇讬 讚诪讗谉 讚讗诪专 '诪指拽讜止诐 转旨职驻执诇旨指讛' 讘讗 诇讛讜住讬祝 讚住讘讬专讗 诇讬讛 讘讬转 讙讚讜诇 拽讗讬 注诇 诪拽讜诐 转驻诇讛 讙诐 讻谉. 讜住讘讬专讗 诇讬讛 砖讘讬转 讛诪拽讚砖 讜讘讬转 转驻诇讛 诇讗 砖专驻讜 讗诇讗 诇讘住讜祝 诪驻谞讬 砖讘诪拽讜诐 转驻诇讛 讙诐 讻谉 拽讜讘注讬诐 砖讬注讜专 砖注讛 讗讞转 讘注住拽 讛转讜专讛 砖讛讬讗 讗砖 讜诇讻讱 讚讜讞讛 讗砖 讛讚讬讜讟.
讜讘讝讛 谞讬讞讗 诇转专抓 讚拽讚讜拽 讗讞专 讻讬讜谉 讚拽讗诪专 讛砖"住 转旨执住职转旨址讬旨值诐 讚旨职专址讘旨执讬 讬职讛讜止砖讈只注址 讘旨侄谉 诇值讜执讬 讛讜旨讗 讚旨职讗指诪址专 '诪指拽讜止诐 砖讈侄诪旨职讙址讚旨职诇执讬谉 讘旨讜止 转旨讜止专指讛' 讗诐 讻谉 拽砖讛 讛讜讛 诇讬讛 诇转诇诪讜讚讗 诇诪谞拽讟 讛讻讬 讞址讚 讗指诪址专 诪指拽讜止诐 砖讈侄诪旨职讙址讚旨职诇执讬谉 讘旨讜止 转旨职驻执诇旨指讛, 砖讛诐 讚讘专讬 专讘讬 讬讜讞谞谉 讘专讬砖讗, 讜讗讞专 讻讱 讬讗诪专 讜职讞址讚 讗指诪址专 诪指拽讜止诐 砖讈侄诪旨职讙址讚旨职诇执讬谉 讘旨讜止 转旨讜止专指讛, 讻讬 爪专讬讱 诇诪谞拽讟 诪诇转讗 讚专讘讬 讬讜讞谞谉 拽诪讬讛 诪讬诇转讗 讚专讘讬 讬讛讜砖注 讘谉 诇讜讬, 讜讻讗砖专 讛讝讻讬专诐 讘砖诪讜转诐 专讘讬 讬讜讞谞谉 讜专讘讬 讬讛讜砖注 讘谉 诇讜讬? 讜讘讝讛 谞讬讞讗 讗诐 讛讜讛 谞拽讬讟 讞址讚 讗指诪址专 诪指拽讜止诐 砖讈侄诪旨职讙址讚旨职诇执讬谉 讘旨讜止 转旨职驻执诇旨指讛 拽讜讚诐, 讛讜讛 诪砖诪注 讚专讘讬 讬讜讞谞谉 诇讗 诪驻专砖 '讘值旨讬转 讙指旨讚讜止诇' 讗诇讗 专拽 注诇 诪拽讜诐 转驻诇讛 讜讝讛 讗讬谞讜 讚讛讜讗 讘讗诪转 诪讜讚讛 诇专讘讬 讬讛讜砖注 讘谉 诇讜讬 讚讘讬转 讙讚讜诇 拽讗讬 注诇 讘讬转 讛诪讚专砖 讗诇讗 讚住讘讬专讗 诇讬讛 讚拽讗讬 谞诪讬 注诇 诪拽讜诐 转驻诇讛 讙诐 讻谉 讜诇讻谉 谞拽讬讟 讚讘专讬讜 诇讘住讜祝 讻讚讬 砖谞讚注 砖讛讜讗 讘讗 诇讛讜住讬祝 注诇 讚讘专讬 专讘讬 讬讛讜砖注 讘谉 诇讜讬 讚住讘专 '讘值旨讬转 讙指旨讚讜止诇' 注诇 讘讬转 讛诪讚专砖 讚讜拽讗, 讜讗讬讛讜 讗诪专 讚拽讗讬 讙诐 注诇 讘讬转 转驻诇讛.
讜注讬讬谉 诇讛讙讗讜谉 讛专讚讘"讝 讝"诇 讘讛诇讻讜转 诪注砖专 砖谞讬 讜谞讟注 专讘注讬 驻专拽 砖讬砖讬, 砖讻转讘 驻住拽 专讘讬谞讜 讻诪讗谉 讚讗诪专 讘砖谞讬 讻讬住讬诐 诪讞诇讜拽转 讚住转诪讗 讚转诇诪讜讚讗 讻讬讜谉 砖讛转诇诪讜讚 讛拽讚讬诪讜 讚讘专讬 专讘讬 讬讜讞谞谉 讛诐 注讬讬谉 砖诐. 讜拽砖讬讗 诇讬 注诇 讚讘专讬讜 诪讛讻讗 讚谞拽讬讟 讞址讚 讗指诪址专 诪指拽讜止诐 砖讈侄诪旨职讙址讚旨职诇执讬谉 讘旨讜止 转旨讜止专指讛 讘专讬砖讗, 讜诪讗谉 讚讗诪专 讝讛 讛讜讗 专讘讬 讬讛讜砖注 讘谉 诇讜讬 讚谞拽讬讟 诇讬讛 诇讘住讜祝? 讜讘讝讛 谞讬讞讗 讚讻讗谉 讛讜讻专讞 讛砖"住 诇讛讝讻讬专 诪讗谉 讚讗诪专 砖诪讙讚诇讬谉 讘讜 转讜专讛 讘专讬砖讗 砖讛讜讗 讚讘专讬 专讘讬 讬讛讜砖注 讘谉 诇讜讬 讜讗讞专 讻讱 讬讗诪专 讚讘专讬 诪讗谉 讚讗诪专 诪拽讜诐 转驻诇讛 砖讛诐 讚讘专讬 专讘讬 讬讜讞谞谉 诪讟注诐 砖讻转讘转讬. 讜诪讛 砖讬砖 诇讛注讬专 诪诪讛 砖讗诪专 '转旨执住职转旨址讬旨值诐' 讜讙诐 诪诪讛 砖讗诪专 讘诪讜注讚 拽讟谉 (诪讜注讚 拽讟谉 讙.) 讘驻诇讜讙转讗 讚专讘讬 讬讜讞谞谉 讜专讘讬 讗诇注讝专 讘讞讜专砖 讘砖讘讬注讬转 砖驻住拽 讛专诪讘"诐 讻诪讗谉 讚讗诪专 讗讬谞讜 诇讜拽讛 讬注讜讬谉 砖诐, 讻讘专 讻转讘谞讜 讘讝讛 讘讞讚讜砖谞讜 讜谞讻转讜讘 注讜讚 讘住"讚 讜讗讬谉 讻讗谉 诪拽讜诐 诇讛讗专讬讱 讘讝讛.
诪讬讛讜 讘注讬拽专 讚讘专讬 讛诪讗诪专 讻讗谉 讬砖 诇讛注讬专, 讚讘砖诇诪讗 诇诪讗谉 讚讗诪专 诪拽讜诐 砖诪讙讚诇讬谉 讘讜 转讜专讛 谞讬讞讗 诇砖讜谉 '讙指旨讚讜止诇' 诪驻谞讬 砖砖诐 谞注砖讬诐 转诇诪讬讚讬 讞讻诪讬诐 讜诪驻诇驻诇讬诐 讝讛 讘讝讛 讜注诇 讬讚讬 讻讱 讬转讞讚砖 讻诪讛 讛诇讻讜转 讜讬讛讬讛 讘讝讛 讙讬讚讜诇 讜专讘讜讬 讚讘专讬 转讜专讛, 讗讱 讙讬讚讜诇 转驻诇讛 讘讘讬转 讛讻谞住转 诪讗讬 讛讬讗, 讚诪讗讬 讛驻专砖 讗讬讻讗 讘转驻诇讛 讘讬谉 讘讬转 讛讻谞住转 诇讘转讬诐 讗讞专讬诐?
讜谞专讗讛 诇讬 讘住"讚 讚讘讘转讬诐 驻砖讜讟讬诐 砖讗讬谞诐 讘转讬 讻谞住讬讜转 诇讗 讬诪爪讗 讘讛诐 讗诇讗 转驻诇讜转 砖诇 讬讞讬讚讬诐 砖讻诇 讗讞讚 诪转驻诇诇 讘讘讬转讜 讗讘诇 讘讘讬转 讛讻谞住转 讬诪爪讗 转驻诇讜转 砖诇 专讘讬诐 砖砖诐 讬转讻谞住讜 讜讬转驻诇诇讜 讜讝讛讜 讙讬讚讜诇 转驻诇讛.
讜注讜讚 讘讘讬转 讛讻谞住转 讻讬讜谉 砖讬砖 爪讘讜专 诪讜讻专讞 诇讜诪专 讞讝专讛 讜讛专讬 讻讗谉 讬砖 讙讬讚讜诇 转驻诇讛 诪诪砖 砖讛转驻诇讛 讻驻讜诇讛 讘诇讞砖 讜讘讞讝专讛 讜诇讗 注讜讚 讗诇讗 砖讛讞讝专讛 讛讬讗 讙讚讜诇讛 讘诪注诇讛 砖讛讬讗 讘讞讙"转 [讞住讚, 讙讘讜专讛, 转驻讗专转] 讜诇讞砖 讘谞讛"讬 [谞爪讞, 讛讜讚, 讬住讜讚] 讜讗祝 注诇 讙讘 讚讘讗讜转讜 讝诪谉 砖讛讜讗 讘讘讬转 专讗砖讜谉 注讚讬讬谉 诇讗 转拽谞讜 转驻诇讜转 讗诇讜 砖讬砖 讘讛诐 讞讝专讛 拽专讬 诇讛讜 讛讻讬 注诇 砖诐 讛注转讬讚 讜讻讛讗讬 讙讜谞讗 讗讬转讗 讘转诇诪讜讚讗 讘诪拽讜诐 讗讞专 讜讗讜诪专讜 (讬砖注讬讛 诪讘, 讻讗) '讬址讙职讚旨执讬诇 转旨讜止专指讛 讜职讬址讗职讚旨执讬专' 讻诇讜诪专 诪讚诇讗 讻转讬讘 讛执讙职讚旨执讬诇 讗诇讗 讬址讙职讚旨执讬诇 讛讜讜讛 讜注转讬讚 砖转诪讬讚 诪讙讚讬诇 转讜专讛 注诇 讬讚讬 讞讻诪讬 讬砖专讗诇 讘讻诇 讚讜专 讜讚讜专.





讘谞讬讛讜

专址讘旨执讬 讬讜止讞指谞指谉 讜职专址讘旨执讬 讬职讛讜止砖讈只注址 讘旨侄谉 诇值讜执讬, 讞址讚 讗指诪址专: 诪指拽讜止诐 砖讈侄诪旨职讙址讚旨职诇执讬谉 讘旨讜止 转旨讜止专指讛, 讜职讞址讚 讗指诪址专: 诪指拽讜止诐 砖讈侄诪旨职讙址讚旨职诇执讬谉 讘旨讜止 转旨职驻执诇旨指讛. 谞专讗讛 诇讬 讘住"讚 诇诪讗谉 讚讗诪专 砖诪讙讚诇讬谉 讘讜 转讜专讛 讛讬讬谞讜 讘讬转 讛诪讚专砖 砖讬砖 砖诐 专讘讜抓 转讜专讛 讚讻转讬讘 讘讛 (讚讘专讬诐 诇, 讻) '讻执旨讬 讛讜旨讗 讞址讬侄旨讬讱指 讜职讗止专侄讱职 讬指诪侄讬讱指' 讜诇诪讗谉 讚讗诪专 讘讬转 讛讻谞住转 讙诐 讛讬讗 诪讙讚诇转 砖谞讜转 讞讬 讛讗讚诐 讜诪讗专讻转 讗讜转诐 讻讚讗讬转讗 讘讬诇拽讜讟 诪砖诇讬 注诇 驻住讜拽 (诪砖诇讬 讞, 诇讚) '讗址砖职讈专值讬 讗指讚指诐 砖止讈诪值注址 诇执讬 诇执砖职讈拽止讚 注址诇 讚址旨诇职转止转址讬 讬讜止诐 讬讜止诐' 诪注砖讛 讘讗砖讛 讗讞转 砖讛讝拽讬谞讛 讛专讘讛 讘讗讛 诇驻谞讬 专讘讬 讬讜住讬 讘专 讞诇驻转讗, 讗诪专讛 诇讜: 专讘讬, 专讝拽谞转讬 讬讜转专 诪讚讗讬 讜诪注讻砖讬讜 讞讬讬诐 砖诇 谞讬讜讜诇 讛诐 砖讗讬谞讬 讟讜注诪转 诇讗 诪讗讻诇 讜诇讗 诪砖拽讛 讜讗谞讬 诪讘拽砖转 诇讛讬驻讟专 诪谉 讛注讜诇诐! 讗诪专 诇讛 讘诪讛 讛讗专讻转 讻诇 讻讱 讬诪讬诐? 讗诪专讛 诇讜 诇诪讜讚讛 讗谞讬 讗驻讬诇讜 讬砖 诇讬 讚讘专 讞讘讬讘 讞谞讬 诪谞讞转 讗讜转讜 讜诪砖讻诪转 诇讘讬转 讛讻谞住转 讘讻诇 讬讜诐, 讗诪专 诇讛 诪谞注讬 注爪诪讱 诪讘讬转 讛讻谞住转 砖诇砖讛 讬诪讬诐 讝讛 讗讞专讬 讝讛 讜讻谉 注砖转讛, 讜讘讬讜诐 讛砖诇讬砖讬 讞诇转讛 讜诪转讛! 讜诇讻讱 讗诪专 砖诇诪讛 '讗址砖职讈专值讬 讗指讚指诐 砖止讈诪值注址 诇执讬 诇执砖职讈拽止讚 注址诇 讚址旨诇职转止转址讬 讬讜止诐 讬讜止诐' 诪讛 讻转讬讘 讗讞专讬讜 '讻执旨讬 诪止爪职讗执讬 诪指爪指讗 讞址讬执旨讬诐' 注讚 讻讗谉 (讜讻谉 讗讬转讗 讘讬诇拽讜讟 砖诪注讜谞讬 驻专砖转 注拽讘 专诪讝 转转注讗). 谞诪爪讗 诪讻讞 讝讻讜转 讘讬转 讛讻谞住转 讬讝讻讛 诇讞讬讬诐 讗专讜讻讬诐 诇讻谉 谞拽专讗 讘讬转 讙讚讜诇 砖诪讙讚诇讬诐 讘讜 讞讬讬诐 讬诪讬诐 讜砖谞讬诐 讜诇讻谉 诪住讬拽 转诇诪讜讚讗 讛讻讗 讚专讘讬 讬讜讞谞谉 讛讜讗 讚讗诪专 诪拽讜诐 转驻诇讛, 讚讗讝讬诇 诇讟注诪讬讛 讘讚讘专 讝讛 讚讗讬转讗 讘讙诪专讗 讚讘专讻讜转 (讘专讻讜转 讞.) 讚讗诪专讜 诇讜 诇专讘讬 讬讜讞谞谉 讗讬讻讗 住讘讬 讘讘讘诇, 转诪讛 讗诪专 诇职诪址注址谉 讬执专职讘旨讜旨 讬职诪值讬讻侄诐 讜执讬诪值讬 讘职谞值讬讻侄诐 '注址诇 讛指讗植讚指诪指讛' 讻转讬讘 (讚讘专讬诐 讬讗, 讻讗)? 讻讬讜谉 讚讗诪专讬 诇讬讛 诪拽讚诪讬 讜诪讞砖讻讬 诇讘讬 讻谞讬砖转讗 讗诪专 讛讗讬 讚讗讛谞讬 诇讛讜.

